Un immer d selbe Alltagsfalle funktioniere ganz zueverlässig. Kurz vor em Abfahre fehlt d Brill. Oder de Autoschlüssel. Hesch ne grad noch in de Händ ghet Un jetz hesch schu viermol unter alli Schränk gschpigglet. Hirnlos! Zletscht hängt r ganz unschuldig am Schlüsselbrett. Oder du wottsch in de Zittig noochluege, um wie viel Uhr seller Film in wellem Kino aafangt. Meinsch die Zittig däädsch irgendwo finde? Am End het dir die bleed Rumsuecherei s Kino verleidet. Wo isch jetz widder selli Krawatt? Die hab i doch sitter de letscht Beerdigung kei einzigs Mol meh trage! oder: Wer het mir jetze widder denne Zettel verlegt, wo n i druf notiert hab, wo s Grieshubers wohne, un wie mr dert naa kumme!?.